Fulde hjemløse skræmmer og chikanerer restauratør Andy Hus kunder. Det har fået ham til at overveje at tage sagen i egen hånd

De fleste kunder synes ikke, det er fedt at blive mødt af en fuld, hjemløs mand, når de skal på restaurant.

Eller for den sags skyld lugten af øl, opkast, pis og hashrøg, men det er hvad restaurentejer Andy Hus kunder møder, når de vil spise hos ham.

Ifølge Andy Hu, vis restaurant ligger på Klostertorvet i Aarhus, samler der sig store grupper af hjemløse foran restauranten, hvor de drikker og ryger hash, skriver Aarhus Stiftstidende.

Artiklen fortsætter under billedet.

Ifølge Andy Hu råber hjemløse efter gæsterne. FOTO: Privatfoto

Området var kendt som et samlingssted for hjemløse, da Andy Hu åbnede tapas- og sushirestauranten Tapashi på Klostertorvet. Men ejendomsmægleren forsikrede den spirende restauratør om, at kommunen havde styr på problemet. Situationen er dog blevet en helt anden.

Artiklen fortsætter under billedet.

Andy Hu fortæller, at de eneste han føler tager sagen alvorligt, er Dansk Folkeparti i Aarhus. FOTO: Privatfoto.

- Mine kvindelige kunder siger, at de hjemløse råber ubehagelige, seksuelle ting efter dem. Det er sexchikane og meget ulækkert for kunderne, siger Andy Hu til Ekstra Bladet.

Artiklen fortsætter under billedet.

De hjemløse opholder sig på Klostertorvet hele dagen. Når det er godt vejr, kommer der endnu flere, ifølge Andy Hu. FOTO: Privatfoto.

Udover at genere betalende kunder, efterlader de hjemløse ifølge Andy Hu også deres madaffald ude foran restauranten. Det er et problem, fordi det tiltrækker et væld af rotter.

De kender godt reglerne

De hjemløse er ikke helt tabt bag en vogn, for de kender åbenbart alt til reglerne omkring deres gøren og laden. For eksempel når Andy Hu nægter dem adgang til sit toilet.

- De misbruger mit toilet, selvom jeg bliver ved med at sige, at de ikke må bruge det. De tager bad derinde og sviner det til. Jeg prøver at holde dem tilbage fysisk, men det siger politiet, at jeg ikke må. De må gerne slå mig, men jeg må ikke slå dem.

Artiklen fortsætter under billedet.

Udover blod på toilettet har Andy Hu også fundet ekskrementer og toiletpapir over det hele, efter besøg fra hjemløse. FOTO: Privatfoto.

- De kender godt reglerne og ved godt, at jeg ikke kan gøre noget. I Kina eller Japan er der Yakuza(red. asiatisk mafia), der forhindrer sådan noget i at ske. Men der er ikke noget i Danmark, siger han til Ekstra Bladet.

Det er kun blevet værre

Andy Hu har oplevet, at ruder er blevet knust, gæster er blevet forulempede, og en enkelt hjemløs har prøvet at skære halsen over på ham. Det er kun blevet værre, siden restauranten blev åbnet.

- Det gode vejr gør, at de hjemløse alle opholder sig ude. Samtidig mærker jeg, at flere hjemløse holder til foran min restaurant, siden kommunen i foråret fjernede fire busskure fra Klostertorvet. Nu søger de i stedet over i nærheden af mig, siger han til Aarhus Stiftstidende.

Artiklen fortsætter under billedet.

De hjemløse samler sig i store grupper og kan virke intimiderende, ifølge Andy Hu. FOTO: Privatfoto.

Forleden kontaktede den desperate restauratør politiet tre gange på én enkelt dag, fordi hjemløs blev ved med at spærre for indgangen til restauranten eller lave rod i selve restauranten.

Men der er et spinkelt lys forude i den mørke tunnel. Om tre uger bliver det klart, om Andy Hus situation vil ændre sig til det bedre.

Kan fixerummet løse problemerne?

Fixerummet, der ligger på Nørre Allé 25, meget tæt på Andy Hus restaurant, skal flytte til Kalkværksvej 15 på Sydhavnen. Der vil også blive indrettet ti sovepladser til hjemløse.

Fixerummet skulle stå klar om cirka tre uger og kan forhåbentlig fjerne noget af presset på klostertorvet. Andy Hu regner dog ikke med det helt store.

Artiklen fortsætter under billedet.

De hjemløse holder sig ikke på gaden, men kommer også ind i selve restauranten. FOTO: Privatfoto.

For det er ikke første gang, at Aarhus Kommune har forsøgt at oprette væresteder for hjemløse et stykke uden for byen, uden at det ifølge Andy Hu har hjulpet. Hvis ikke kommunen finder en løsning vil restauratøren tage sagen i egen hånd.

- Jeg synes ikke, at de skal have lov til at være i gaden og genere mennesker. De er syge og burde få behandling på et sygehus.

- Hvis der bliver ved med at være hjemløse, som vil hindre mig i at drive min restaurant, så ender det i åben konfrontation. Så tager jeg fat i dem og smider dem ud. Jeg er ved at have fået nok, siger Andy Hu til Aarhus Stiftstidende.

Se også: Ny lusket taktik hitter: Sådan går tyve på rov i lufthavnen

Se også: Hun betalte kun 180 kroner om måneden i husleje i 63 år